钦定古今图书集成/明伦汇编/氏族典/第129卷 > 陈辅尧
## 钦定古今图书集成/明伦汇编/氏族典/第129卷 > 陈辅尧

按《扬州府志》：“辅尧，字九室，江都人。万历戊子举于乡，
屡上春官不第。谒选，授长宁令，数月邑大治。调归善
县，声望益著。考最，以廉为天下第一。入觐，授胶州守。
州濒海多盗，骄横难治，辅尧宽严并济，民皆帖服。委
往沈阳查马，事未竣而辽陷，辅尧拔佩刀自刎而死。
两台上其事，赠按察司佥事，谥忠烈。”